Държавен вестник, бр. 61, 2023 г., стр. 25

БРОЙ  61	
Д Ъ Р Ж А В Е Н  В Е С Т Н И К 	
СТР.  25  
а) област на приложение;
б) мерки за безопасност;
в) изпълнението на проверката и последо­
вателността на действията;
г) условията, които трябва да са изпълнени, 
за да се извърши проверката;
д) техническите средства, необходими за 
извършване на проверката;
е) интервалите за калибриране на сред­
ствата за измерване, които не трябва да са 
по-големи от 2 години;
ж) допустими отклонения;
з) използваните документи за удостоверя­
ване на проверката.“
§ 54. В чл. 203 ал. 1 се изменя така:
„(1) Ползвателят и лицата, които отгова­
рят за безопасната експлоатация на котлите, 
трябва да извършват най-малко веднъж на 
12 месеца проверки в достъпните места на 
вътрешните и външните повърхности, рабо­
тещи под налягане, за дефекти, намаляващи 
тяхната якост по заварените съединения, 
вътрешните покрития и основния метал, за 
наличие на повреди, причинени от корозия 
или ерозия, пукнатини, подутини, вдлъбнатини 
и други недопустими отклонения от геомет­
ричните размери на елементите и проверка 
за изправността на захранващите устройства, 
нивопоказателите, средствата за измерване, 
предпазните клапани, защитните устройства, 
продухвателните устройства, арматурата на 
котела, неговите тръбопроводи и изолация.“
§ 55. В чл. 215 се правят следните изме­
нения:
1. Алинея 1 се изменя така:
„(1) Ползвателят на стационарно монтира­
ни метални съдове, работещи под налягане, 
независимо от периодичните технически 
прегледи, извършвани от органите за техни­
чески надзор, трябва да извърши най-малко 
веднъж на 24 месеца проверки в достъпните 
места на вътрешните и външните повърх­
ности, работещи под налягане, за дефекти, 
намаляващи тяхната якост – по заварените 
съединения, вътрешните покрития и основния 
метал, за наличие на повреди, причинени от 
корозия или ерозия, пукнатини, подутини, 
вдлъбнатини и други недопустими отклонения 
от геометричните размери на елементите и 
проверка за изправността на устройствата за 
безопасност и изолацията.“
2. Алинея 2 се отменя.
3. В ал. 3 думите „външен преглед“ се 
заменят с „проверка“.
§ 56. В чл. 216 се правят следните изме­
нения:
1. В ал. 1 думата „прегледите“ се заменя 
с „проверките“.
2. В ал. 3 думата „прегледите“ се заменя 
с „проверките“.
§ 57. В чл. 217 думата „прегледи“ се заменя 
с „проверки“.
§ 58. В чл. 218 ал. 1 се изменя така:
„(1) Допуска се вътрешната проверка да 
се замени с измерване на дебелините на 
елементите под налягане на съда и с изпит­
ване без разрушаване на неразглобяемите му 
съединения.“
§ 59. Член 221 се отменя.
§ 60. Член 222 се отменя.
§ 61. Раздел IV „Експлоатация на бутилки“ 
с чл. 224 – 228 на глава пета от част трета 
се отменя.
§ 62. Раздел V „Експлоатация на пълначни 
станции“ с чл. 229 – 242 на глава пета от част 
трета се отменя.
§ 63. Създава се чл. 246а:
„Чл. 246а. При обслужването на тръбо­
провода да се спазват следните изисквания:
1. скоростта на загряване на тръбопрово­
дите за пара чрез регулиране на притока на 
парата да не е по-висока от 60 °С за минута 
за тръбопроводи от въглеродни стомани и не 
по-висока от 40 °С за минута за тръбопроводи 
от легирани стомани;
2. скоростта на загряване на тръбопро­
водите за гореща вода да не е по-висока от 
300 °С за час;
3. налягането се повишава до работното 
след пълно подгряване на тръбопровода;
4. при поява на хидравличен удар в тръбо­
провода за пара подаването на парата незабав­
но се спира до отстраняването на кондензата 
от съответния участък;
5. охлаждането на тръбопроводите за пара 
от легирани стомани се извършва със скорост, 
не по-висока от 40 °С за минута.“
§ 64. В чл. 253 ал. 2 се изменя така:
„(2) Техническите прегледи и проверки на 
транспортируемо оборудване под налягане 
се извършват от нотифицирани органи по 
реда на чл. 24 от Наредбата за съществените 
изиск­вания и оценяване на съответствието на 
транспортируемо оборудване под налягане, 
приета с Постановление № 271 на Министер­
ския съвет от 2011 г. (ДВ, бр. 78 от 2011 г.).“
§ 65. В чл. 254 се правят следните изме­
нения:
1. В ал. 1 думите „т. 1, 3, 4, 5, 6 и 7“ и 
запетаята след тях се заличават.
2. Алинея 4 се изменя така:
„(4) Органите за технически надзор из­
вършват експертиза на проектите по ал. 1 в 
14-дневен срок от получаването им и заверяват 
проектите за обекти, в които ще функционират 
до 2 броя съоръжения под налягане, и тези, в 
които ще функционират пълначни станции. 
За проекти на обекти, в които ще функцио­
нират от 3 до 5 броя съоръжения, този срок 
е 21 дни, а над 5 броя съоръжения – 28 дни. 
За проекти за топлоелектрическа централа 
(котелна централа), в които ще функционират 
съоръжения под налягане (котли, съдове, ра­
ботещи под налягане, тръбопроводи за водна